**Magyar Curling Szövetség**

**Versenyszabályzata**

**2024.**



**Készült: 2012. január 10.**

**Előterjesztve: 2012. február 02-i elnökségi ülésre**

**Elnökség által elfogadva: 2012. február 02-i elnökségi ülésen**

**Módosítva: 2015. november 11-i elnökségi ülésen**

**Módosítva: 2016 január 29-i elektronikus szavazáson**

**Módosítva: 2016. augusztus 26-i elnökségi ülésen**

**Módosítva: 2017. január 18-i elnökségi ülésen**

**Módosítva: 2018. június 19-i elnökségi ülésen**

**Módosítva: 2018. december 08-i elektronikus szavazáson
Módosítva: 2019. január 15-i elnökségi ülésen**

**Módosítva: 2020. szeptember 17-i elektronikus szavazáson**

**Módosítva: 2020. november 19-i elnökségi ülésen**

**Módosítva: 2022. november 4 -i elektronikus szavazáson**

**Módosítva: 2023. július 20. elnökségi ülésen**

**Módosítva: 2024. szeptember 13. elnökségi ülésen**

**BEVEZETÉS**

**1.§**

1. A Magyar Curling Szövetség Elnöksége a Sportról szóló 2004. évi I. törvény 23.§ (1) bekezdésének a) pontja alapján alkotta meg az alábbi szabályzatot.
2. A Versenyszabályzat hatálya kiterjed:
* a curling sportágban versenyszerűen résztvevő személyekre (továbbiakban: sportolók);
* a mérkőzések hivatalos személyeire, rendezőire;
* az őket tagsági, vagy egyéb jogviszony alapján foglalkoztató sportegyesületekre és sportvállalkozásokra (a továbbiakban együttesen: Sportszervezetek);
* a Magyar Curling Szövetség (a továbbiakban: MCSZ), tisztségviselőire és alkalmazottjaira
1. Szabályozza az MCSZ, illetve az általa meghatalmazott sportszervezetek curling sportágban rendezett bajnokságainak, egyéb versenyeinek, valamint sporteseményeinek (együttesen: Sportesemény) lebonyolítását, szabályainak rendjét.
2. Az MCSZ, illetve az általa megbízott Sportszervezet minden idevonatkozó versenyéhez kiadja az adott Sportesemény versenykiírását, amelynek összhangban kell lennie a Versenyszabályzattal.
3. Az MCSZ hatáskörébe tartozó mérkőzésekkel kapcsolatos, a jelen Versenyszabályzatban, illetve az adott Sportesemény versenykiírásában nem szabályozott, vagy mérlegelési lehetőséget tartalmazó kérdésekben első fokon az adott bajnokság verseny Szervező Bizottsága jogosult dönteni. Fellebbezés esetén másodfokon az MCSZ Elnöksége dönt. Rendkívüli esetben az MCSZ Elnöksége, ezt a jogát átruházhatja az MCSZ Fegyelmi Bizottságára. Az MCSZ másodfokú határozata ellen az MCSZ-ben további jogorvoslatnak helye nincs.
4. Ezen Versenyszabályzat a WCF szabály rendszerén alapul, ugyanakkor figyelembe veszi a sportág hazai sajátosságait is. A játékszabályokkal kapcsolatban a WCF Szabálykönyve az irányadó, amennyiben a Versenyszabályzat alapján nem egyértelműen dönthető el valamely kérdés.

A hazai versenyszabályokat viszont jelen szabályzat határozza meg. Ezért a vitás kérdésekben az MCSZ testületei mindig a hatályos Versenyszabályzat alapján hozzák meg döntéseiket.

**ÉRTELMEZŐ RENDELKEZÉSEK**

**2.§**

1. **Amatőr sportoló** az a versenyszerű sportoló, aki sportegyesület tagjaként, illetve sportvállalkozással fennálló amatőr sportolói sportszerződés alapján sporttevékenységet folytat.
2. **Versenyszerűen sportoló** az a természetes személy, aki amatőr sportolóként vagy hivatásos sportolóként az MCSZ vagy az általa megbízott Sportszervezet által kiírt, engedélyezett vagy szervezett Sporteseményen részt vesz. Bármely nemzeti válogatott keret (női, férfi, vegyes felnőtt csapat, ifi csapat, vegyes-páros) tagja versenyszerű sportolónak minősül.
3. **Hivatásos sportoló**, az a versenyző, aki jövedelemszerzési céllal, foglalkozásszerűen folytat sporttevékenységet. Minden más versenyző, amatőr sportoló.
4. A **Versenyengedély** a sportolónak az MCSZ versenyrendszerébe tartozó versenyen való részvételhez jogot biztosító és a részvétel feltételét meghatározó, az MCSZ vagy általa megbízott Sportszervezet által kiállított és nyilvántartott hivatalos okirat.
5. **Versenyrendszer** a curling sportág nemzetközi szakszövetsége (WCF) és a sportági országos szakszövetség (MCSZ) által meghatározott szabályok szerint az MCSZ versenynaptárában szereplő összes sportteljesítményt mérő erőpróba. A versenyrendszer hivatásos, amatőr és vegyes (nyílt) rendszerű lehet.
6. **Játékszabályok**: Az MCSZ, WCF és IOC által szervezett curlingversenyeken érvényben lévő, az adott mérkőzés(ek) lebonyolításához szükséges szabályok, a szakág sajátosságainak figyelembevételével. (WCF magyar nyelvű szk. 3-16. oldal)
7. **Versenyszabályok**: Az MCSZ, WCF és IOC által szervezett curlingversenyeken érvényben lévő, a versenyhez lebonyolításához szükséges szabályok, a WCF érvényben lévő szabálykönyvének Versenyszabályzat fejezete, valamint a versenyekre vonatkozó lebonyolítási, és egyéb szabályzatok összessége (WCF magyar nyelvű Szk. 17-48. oldal)
8. **Versenyszabályzat** a versenyrendszer keretében folytatott sporttevékenységre és az ahhoz közvetlenül kapcsolódó szakmai tevékenységre vonatkozó előírások rendszerbe foglalt összessége, amely a versenyrendszerben résztvevő sportolók, sportszervezetek, sportszakemberek általános és sportági kötelezettségein kívül teljeskörűen tartalmazza a versenyrendszert működtető szakszövetség eljárásának szabályait is.
9. **Versenyzői nyilvántartás** keretében a versenyszerű sportolót a szakszövetség tartja nyilván és ad részére versenyengedélyt, amennyiben megfelel a sportegészségügyi és a szakszövetség által meghatározott sportszakmai követelményeknek.
10. **Versenykiírás** tartalmazza a verseny rendezője által megfogalmazott – az MCSZ idevonatkozó szabályaival egybehangzó -, az adott versenyre vonatkozó nevezési feltételeket, előírásokat, szabályokat, lebonyolítási rendszert és más itt fel nem sorolt fontos sportszakmai információkat.
11. **Nevezés**, a sportszervezet vagy sportoló részvételi szándéknyilatkozata az MCSZ vagy annak tagegyesülete által szervezett sportrendezvényre.
12. **Nevezési díj** az az összeg, amelyet az adott verseny rendezője az általa szervezett eseményen való részvételért a nevező csapat számára meghatároz.
13. **Éves versenynaptár** tartalmazza a WCF, az MCSZ, illetve tagszervezetei által a versenyévadban lebonyolítandó hazai és nemzetközi curling bajnokságok, versenyek, tornák időpontját, elnevezését és helyszínét.
14. **Ranglista verseny** az MCSZ Elnöksége által elfogadott, az adott szezon egészére vonatkozó egyéni és csapat versenysorozat, amelybe mindazon események beletartoznak, amelyeket a Ranglista Verseny Kiírása tartalmaz.
15. **Kérelem** minden olyan speciális kérés – legyen az egyéni, vagy csapat -, amely jelen Versenyszabályzat, vagy az adott verseny kiírásának rendelkezéseivel kapcsolatban egyedi, változtatás vagy felmentés iránti kérést tartalmaz.
16. **Nevezési jog**: egy adott versenyre történő nevezés joga.
	1. Hazai nevezési jog: A hazai versenyekre történő nevezés jogát minden esetben a vegyes-páros/csapat szerzi meg. A jog megszűnés, illetve visszalépés esetén elveszik.
	2. A nemzetközi versenyre történő nevezés jogát a 10. § szabályozza.
17. **Új párosnak/csapatnak minősül**, az a páros/csapat, mely korábban nem nevezett az MCSZ által szervezett országos bajnokságok azonos szakágában. Új páros/csapat az adott szakág legalacsonyabb osztályába jogosult nevezni.
18. **Ugyanaz a páros/csapat** az adott verseny szempontjából akkor minősül ugyanannak a párosnak/csapatnak, ha:
	1. az utolsó befejezett Országos Csapatbajnokságra (OCSB ‘A’, ‘B’ és ‘C’ liga, Ifi OCSB, Szenior OB, Kerekesszékes OB) / Magyar Kupára nevezett játékosok körében maximum 2 helyen történik változás. Ha nem nevezett országos csapatbajnokságra, akkor az ugyanezen a csapatnév alatt a legutolsó tornára nevezett játékosok körében lehet maximum 2 változás.
	2. az utolsó befejezett Vegyes-csapat Országos bajnokságra nevezett játékosok körében maximum 1 helyen történik változás. Ha nem nevezett vegyes-csapat országos bajnokságra, akkor az ugyanezen a csapatnév alatt a legutolsó tornára nevezett játékosok körében lehet maximum 1 változás.
	3. az utolsó befejezett Vegyes-páros Országos bajnokságra (VPOB ‘A’, ‘B’ és ’C’ liga, Ifi VPOB) nevezett játékosok körében nem történhet változás.
19. **Erősorrend** az adott országos bajnokság/Magyar Kupa kiemelési rendje.
20. **Utánpótlás sportoló**, aki az adott év júniusának 30. napjáig bezárólag nem tölti be 21. életévét.
21. **Kvalifikációs verseny**: olyan verseny, amelyen valamely nemzetközi versenyen (pl. VB, Olimpia, Paralimpia) történő részvételi jogot lehet kivívni. Két fajtája van:
	1. **Nemzetközi kvalifikációs verseny**. Ezt a WCF rendezi egyes WCF versenyek, illetve az Olimpia/Paralimpia fennmaradó helyeire történő nevezés jogának megszerzéséért.
	2. **Hazai kvalifikációs verseny.** Az MCSZ rendezi. Célja az egyes világversenyeken, illetve az azok nemzetközi kvalifikációs versenyein az MCSZ képviseletében induló hazai vegyes-páros/csapat kiválasztása.
22. **Külföldi curling játékos**nak minősül az a magyar állampolgársággal nem rendelkező játékos, aki nem rendelkezik 2 éves magyar állandó lakcímmel.
23. **Rendkívüli helyzet**, minden olyan helyzet, melyet az MCSZ Elnöksége minősített többségi szavazással annak minősít.

**VERSENYSZEZON**

**3.§**

A curling szezon minden év július első napjával kezdődik és a következő év június utolsó napjával ér véget. Az éves versenynaptárat a Sportszakmai Igazgató terjeszti elő az elnökség felé. Az elfogadott éves versenynaptár tervezet elfogadásának határideje minden év július 15. Ezt követően a Sportszakmai Igazgató köteles az adott versenyidőszakban válogatott csapatok képviselőjével egyeztetni. A Sportszakmai Igazgató felé benyújtott bármely kérelem esetén lehetőség van az elfogadott versenynaptár tervezet módosítására. A végleges versenynaptár elfogadásának határideje minden év augusztus 31. Ezt követően a versenynaptár módosítására csak kivételes esetben (válogatott csapatok Sportszakmai Igazgatóhoz eljuttatott kérelmének egyedi elbírálásával, WCF versenynaptár változás, egyéb előre nem látható esemény stb.), a Sportszakmai Igazgató javaslatára az Elnökség jogosult.

**VERSENYENGEDÉLY**

**4.§**

1. A tagegyesületek versenyzési feltétele az MCSZ által meghatározott éves egyesületi tagdíj befizetése. Versenyengedélyt csak olyan sportoló részére lehet kiállítani, aki az MCSZ valamely érvényes tagsági jogviszonnyal rendelkező tagegyesületének igazolt versenyzője.
2. A sportoló az Országos Bajnokság versenyrendszerében szervezett versenyen csak akkor vehet részt, ha versenyengedéllyel rendelkezik, illetve kölcsönadás esetén a nevezési határidőig befizette az eljárási díjat. A versenyengedély iránti kérelmet a sportoló csak a sportszervezeten keresztül nyújthatja be a szakszövetséghez. A versenyengedély kiállításáért a szakszövetség által megállapított díjat kell fizetni és érvényes sportorvosi engedéllyel szükséges rendelkezni. A szakszövetség nyilvántartást vezet a versenyengedéllyel rendelkező sportolókról. Egyéb, a sportág versenyrendszerébe tartozó versenyeken való részvétel feltételeit az adott verseny versenykiírása tartalmazza.
3. A versenyzői nyilvántartásnak az alábbi adatokat kell tartalmaznia:

Sportoló neve, klubja, születési helye/ideje, állampolgársága, anyja neve, elérhetősége (lakcím, telefonszám), versenyengedély érvényessége.

1. Az MCSZ éves versenyengedély díjai:

 Utánpótlás korú versenyző esetén: 5.000. - Ft/fő

 Felnőtt versenyző esetén: 10.000. - Ft/fő

**VERSENYRENDSZER**

**5.§**

1. Bajnokságokon, versenyeken, csak az a sportszervezet indulhat (nevezhet), amelynek a nevezési határidő lejártakor nincs kilencven napnál régebben lejárt köztartozása és illetékes szerve az sztv. szerinti beszámolóját már elfogadta, valamint a sportvállalkozás az sztv. szerinti letétbe helyezésre vonatkozón és közzétételi kötelezettségének eleget tett és e tényeket a Sportszakmai Igazgató / Kooperációs és Koordinációs referens kérésére 5 munkanapon belül igazolja. Ez alól kivételt képeznek azok az amatőr versenyek vagy nem az MCSZ által szervezett versenyek, ahol nem feltétele az indulásnak a sportszervezethez való tartozás.
2. Nem nevezhet az MCSZ bármely versenyszámának bajnokságára:
* az a sportegyesület, amellyel szemben csőd, illetve felszámolási eljárás van folyamatban,
* az a sportegyesület, amellyel szemben a bíróság feloszlató határozatot hozott.
* az a sportvállalkozás, amellyel szemben a Cstv. szerint végelszámolási, csőd, illetve felszámolási eljárás van folyamatban,
1. Nyílt rendszerű versenyen amatőr és hivatásos sportoló egyaránt részt vehet.
2. Az MCSZ versenyrendszerébe tartozó bajnokságokban, illetve ranglista versenyen – meghatározott feltételek szerint – külföldi játékos vagy csapat is részt vehet. Ez a szabály nem vonatkozik bármelyik WCF és/vagy IOC által szervezett világversenyre közvetlenül kvalifikáló hazai bajnokságokra és versenyekre. Ettől eltérő esetben az Elnökség jogosult dönteni.
	1. Az adott WCF vagy IOC által szervezett világversenyre közvetlenül kvalifikáló hazai bajnokságon és versenyen azok a játékosok vehetnek részt, akik jogosultak az adott WCF vagy IOC által szervezett versenyen magyar válogatott játékosként részt venni.
3. Az MCSZ vagy az MCSZ által jóváhagyott rendező szervezet által lebonyolított ranglista versenyeken kötelező a meccs lap vezetése.
4. Kvalifikáló verseny alkalmával a meccslapnak az alábbiakat kell tartalmaznia:
* a verseny megnevezését
* a mérkőzés helyét,
* a mérkőzés időpontját,
* a mérkőző csapatokat,
* a csapatok tagjait (játék pozíciójuknak megfelelően feltüntetve), a csapat skipjének, illetve vice-skipjének megjelölésével
* az edző nevét,
* az egyes endek eredményének alakulását,
* a végeredményt,
* az időkérési adatokat.
* Ha időmérés volt, akkor az ezzel kapcsolatos információkat,
* esetleges „Draw Shot Challenge” eredményét (cm-ben feltüntetve),
* a csapatvezetők és a versenybíró hitelesítő aláírását.
1. Valamennyi az MCSZ hatáskörébe tartozó verseny meccslapjai digitális formában is archiválásra kerülnek a verseny befejezése után 30 napon belül. Ezek az MCSZ honlapján elérhetőek.

**ORSZÁGOS CURLING BAJNOKSÁGOK**

**6.§**

* 1. Az MCSZ kizárólagosan jogosult curling sportágban megrendezni Magyarország hivatalos országos bajnokságát, bajnokságait. Ezt a jogát – egyes esetekben - az Elnökség külön határozata alapján átruházhatja valamely tagszervezetére.

A versenyrendszerben szereplő verseny rendezőjének tevékenysége során be kell tartania a sportrendezvények rendezésére és lebonyolítására vonatkozó hatályos jogszabályokat, illetve az MCSZ előírásait és szabályait.

* 1. Az egyes országos bajnokságok időpontját az MCSZ Sportszakmai Igazgató által előterjesztett, és az Elnökség által elfogadott szezonális versenynaptárban fel kell tüntetni. Az elfogadott időponttól eltérni csak indokolt esetben lehet, amelyhez szükséges az Elnökség jóváhagyása a 3§-ban leírtak szerint.
	2. Az Elnökség – a Sportszakmai Igazgató előterjesztése alapján - szükség esetén dönt a következő szezon MCSZ által szervezett versenyei lebonyolítási rendszerének módosításáról is.
	3. Az egyes szervezési fázisokat (lebonyolítási rendszer kialakítása, versenykiírás elkészítése, szponzorkeresés stb.) úgy kell kialakítani, hogy

4.1 a bajnokság megkezdése előtt minimum 8 héttel a csapatok meg kell kapják a kész versenykiírást és nevezési lapot.

4.2 A csapatoknak 6 héttel a verseny előtt le kell adniuk a nevezésüket. Amennyiben a 4.1-ben szereplő határidőt az MCSZ nem teljesíti, akkor a versenykiírást követően 14 napon belül kell leadni a nevezést.

4.3 Az MCSZ-nek az időrendet a nevezési határidőt követő 14 napon belül publikálnia kell.

* 1. Egy országos bajnokság szakágon belüli minden osztályának kiírását és nevezési határidejét azonos időpontban kell nyilvánossá tenni, illetve meghatározni.
	2. Az adott bajnokság előkészítésével és lebonyolításával kapcsolatos feladatok és felelősök meghatározása ezen szabályzat 1. sz mellékletében találhatóak, „Szervező Bizottsági munkarend” elnevezéssel.
	3. Az adott bajnokság versenykiírásának és nevezési lapjának a szövetség honlapján történő publikálása és erről a tagság értesítése a Sportszakmai Igazgató / Kooperációs és Koordinációs referens feladata.
	4. Az MCSZ versenyein való részvétel feltétele a nevezés, továbbá a nevezési díj határidőn belüli befizetése.
	5. Az MCSZ által szervezett Országos Bajnokságok minimum két résztvevő esetén kerülnek lebonyolításra.
	6. Azon szakágakban, ahol az MCSZ több ligás bajnoki rendszerben bonyolítja le országos bajnokságait, az adott szakág legmagasabb osztályába nem juthat olyan csapat, amelynek a tagja a 2§ 22. pontban meghatározott külföldi, vagy kerekesszékes játékos.
	7. Az országos bajnokságok legmagasabb osztályaiban az 5.§ 4.1 pontban leírtak és a 11.1. pont figyelembevételével szerepelhet olyan játékos, aki külföldi állampolgárságú, de a versenyt megelőző 2 évben (verseny nevezési határidejének időpontjához képest) Magyarországon folyamatosan állandó lakóhellyel rendelkezett, illetve szerepelhet olyan magyar állampolgárságú játékos, akinek az állandó lakhelye a verseny nevezésének időpontját megelőző 2 évben nem Magyarországon volt.
	8. Jelen szabályzat – tekintettel arra az alapelvre, mi szerint a fenti pontban meghatározott játékosok száma kevesebb legyen az adott csapat összes játékosai számának felénél - az alábbiak szerint maximalizálja az egy csapatban a 11. pont szerint nevezésre jogosult játékosok számát:
		1. A Női és Férfi Curling OCSB ‘A’ osztályában, továbbá a Szenior OCSB-n egy csapatban maximum 2 ilyen játékos nevezése engedélyezett.
		2. A Női és Férfi Curling OCSB alacsonyabb osztályaiban, továbbá az Ifjúsági OCSB-n akár mindegyik játékos lehet ilyen.
		3. A Vegyes-páros OB ‘A’ osztályában nem jogosult indulásra ilyen játékos.
		4. A Vegyes-páros OB alacsonyabb osztályában, továbbá az Ifjúsági vegyes-páros OB-n akár mindegyik játékos lehet ilyen.
		5. A Vegyes-csapat OB legfelsőbb osztályában egy csapatban maximum 1 ilyen játékos nevezése engedélyezett.
		6. Kerekesszékes bajnokságban egy csapatban maximum 2 ilyen játékos nevezése engedélyezett.
	9. Egy játékos csak egy csapatban szerepelhet, kivéve az ifjúsági korú játékosokat, akik egy versenyszezonban maximum 2 csapat tagjaként is nevezhetőek.
	10. Az a játékos, akinek a jogosulatlan szereplése utólag kerül megállapításra:
* amennyiben egy adott versenyen 1 mérkőzést játszott egy csapatban, akkor annak a mérkőzésnek az eredménye törlésre kerül
* amennyiben egy adott versenyen 2, vagy több mérkőzést játszott egy csapatban, akkor a csapat kizárásra kerül és eredményei törlődnek.
	1. Az MCSZ által rendezett országos bajnokságok/Magyar Kupa szabályai megegyeznek a WCF vonatkozó játék- és versenyszabályaival. Ez alól kivételt képeznek az alábbi pontok, melyeket a versenykiírásoknak is tartalmaznia kell.
	2. A WCF Játékszabályai 3§ f) pontjától eltérően, az MCSZ által rendezett felnőtt és ifjúsági országos csapatbajnokságok, valamint a Magyar Kupa esetében a bajnokság teljes időintervallumára 2 csere játékos nevezhető. Az adott mérkőzésre a meccslapra hivatalosan beírható játékosok száma összesen 5 (4 fő kezdő játékos + 1 fő cserejátékos).
	3. Az MCSZ által rendezett valamennyi országos bajnokság és Magyar Kupa mérkőzésein engedélyezett 3 fővel az adott mérkőzés lejátszása. Csapatversenyek esetében minimum 4 játékos nevezése kötelező.
	4. A WCF Versenyszabályai 6§ j) II. pontjától eltérően a csapatok tagjai a félidei szünetben, nem csak az edzői padon tartózkodni jogosult csapattaggal, edzővel kommunikálhatnak.
	5. A WCF Curling Szabályai 10§ d) pontjához igazodva a felsorolt eszközök MCSz által szervezett versenyeken való használatához, az MCSz írásbeli engedélye szükséges. Kérvényezni legkésőbb az adott verseny első mérkőzés kezdési idejétől számított 7 munkanapig lehetséges, melyet a Sportszakmai Igazgatónak kell benyújtani elektronikusan. A kérvényt a verseny Szervező Bizottsága bírálja el.
	6. A WCF Curling Szabályai 10§ f) pontjának alkalmazása az MCSz által szervezett versenyeken a következő: A stick használata minden olyan versenyen engedélyezett, mely nem kvalifikál közvetlenül Világeseményre / Kontinensviadalra. Ez alól kivételt képeznek a kerekesszékes versenyek, amelyekről a WCF szabálykönyv külön rendelkezik.
	7. A WCF Versenyszabályai 6§ j) i. pont alkalmazása az MCSz által szervezett versenyeken a következő: A mérkőzések folyamán a félidőn kívüli valamennyi szünetben is engedélyezett az edzővel, vagy cserejátékossal való kommunikáció, abban az esetben, ha a másik pályán nincs hack-ben tartózkodó játékos. Amennyiben van, úgy kötelező megvárni a kicsúszást.

 Az adott országos bajnokságra/Magyar Kupára vonatkozó versenyspecifikus szabályokban a versenykiírás az irányadó. A versenykiírás indokolt esetben további eltéréseket is tartalmazhat a WCF versenyszabályzatához képest. Ezekhez minden esetben a Sportszakmai Igazgató jóváhagyása szükséges.

* 1. Az erősorrend kialakítását követően a csoportbeosztásoknál a WCF erre vonatkozó szabálya az irányadó. Pl: 12 csapat, 2 csoport Round Robin, A csoport: 1-4-5-8-9-12, B csoport: 2-3-6-7-10-11.
	2. Erősorrend az adott országos bajnokság/Magyar Kupa kiemelési rendje. Abban az esetben, ha a játékosok egyéni ranglista pontszáma, vagy a csapatok csapat ranglista pontszáma számít az országos bajnokság/Magyar Kupa erősorrendjénél, az adott nevezési határidőt megelőző utolsó befejezett versenyt követő aktuális ranglista állás az irányadó.

Abban az esetben, ha ez a kalkulált összpontszám két vagy több páros/csapat esetén megegyezik, akkor a nevezés leadásának a sorrendje dönt. A korábban nevezett páros/csapat magasabb kiemelési sorszámot kap.

A Vegyes-páros OB ’A’ liga erősorrendjének kialakítása a következő:

a/ az utolsó befejezett Vegyes-páros OB ‘A’ liga végeredményének sorrendjében

b/ az utolsó befejezett Vegyes-páros OB ‘B’ liga feljutói sorrendben

c/ szükség esetén feltöltés a Vegyes-páros OB ‘B’ ligából

A Vegyes-páros OB ’B’ liga erősorrendjének kialakítása a következő:

a/ az utolsó befejezett Vegyes-páros OB ‘A’ liga kiesett párosai

b/ az utolsó befejezett Vegyes-páros OB ‘B’ liga végeredményének sorrendjében

c/ az utolsó befejezett Vegyes-páros OB ’C’ liga feljutói sorrendben

d/ szükség esetén feltöltés a Vegyes-páros OB ’C’ ligából

d/ az új párosok csökkenő páros összpontszám sorrendben. Az új párosok összpontszámát a játékosok egyéni ranglista pontszámainak összege adja.

A Vegyes-páros OB ’C’ liga erősorrendjének kialakítása a következő:

a/ az utolsó befejezett Vegyes-páros OB ‘B’ liga kiesett párosai

b/ az utolsó befejezett Vegyes-páros OB ‘C’ liga végeredményének sorrendjében

c/ az új párosok csökkenő páros összpontszám sorrendben. Az új párosok összpontszámát a játékosok egyéni ranglista pontszámainak összege adja.

d/ külföldi vegyes-párosok nevezési sorrendben.

Az Ifjúsági Vegyes-páros OB erősorrendjének kialakítása a következő:

a/ az utolsó befejezett Ifjúsági Vegyes-páros OB végeredményének sorrendjében

b/ az új párosok csökkenő páros összpontszám sorrendben. Az új párosok összpontszámát a játékosok egyéni ranglista pontszámainak összege adja.

c/ külföldi ifjúsági vegyes-párosok nevezési sorrendben.

Az OCSB ’A’ liga erősorrendjének kialakítása a következő:

a/ az utolsó befejezett OCSB ‘A’ liga végeredményének sorrendjében

b/ az utolsó befejezett OCSB ‘B’ liga feljutó csapata

c/ szükség esetén feltöltés az OCSB ‘B’ ligából

Az OCSB ’B’ liga erősorrendjének kialakítása a következő:

a/ az utolsó befejezett Női és Férfi OCSB ‘A’ liga kiesett csapata, magasabb csapat ranglista pontszám sorrendben

b/ az utolsó befejezett OCSB ‘B’ liga végeredményének sorrendjében

c/ a utolsó befejezett OCSB ‘C’ liga feljutó csapatai.

d/ szükség esetén feltöltés az OCSB ‘C’ ligából

e/ új csapatok csökkenő csapat összpontszám sorrendben. Az új csapatok pontszámát a csapatok csapat ranglista pontszáma adja.

f/ új külföldi csapatok nevezési sorrendben (külföldi csapat az a csapat, amelynek kettőnél több külföldinek minősülő játékosa van a 2.§21. pont alapján)

Az OCSB ’C’ liga erősorrendjének kialakítása a következő:

a/ az utolsó befejezett OCSB ‘B’ liga kiesett csapatai

b/ az utolsó befejezett OCSB ‘C’ liga végeredményének sorrendjében

c/ új csapatok csökkenő csapat összpontszám sorrendben. Az új csapatok pontszámát a csapatok csapat ranglista pontszáma adja.

d/ új külföldi csapatok nevezési sorrendben (külföldi csapat az a csapat, amelynek kettőnél több külföldinek minősülő játékosa van a 2.§21. pont alapján)

Az Ifjúsági OCSB erősorrendjének kialakítása a következő:

a/ az utolsó befejezett Ifjúsági OCSB végeredményének sorrendjében

b/ új csapatok csökkenő csapat összpontszám sorrendben. Az új csapatok pontszámát a csapatok csapat ranglista pontszáma adja.

c/ külföldi ifjúsági csapatok nevezési sorrendben.

A Vegyes-csapat OB erősorrendjének kialakítása a következő:

a/ az utolsó befejezett Vegyes-csapat OB végeredményének sorrendjében

b/ új csapatok csökkenő csapat összpontszám sorrendben. Az új csapatok pontszámát a játékosok egyéni ranglista pontszámainak összege adja.

A Magyar Kupa erősorrendjének kialakítása a következő:

a/ az aktuális női és férfi válogatott, magasabb csapat ranglista pontszám sorrendben

b/ az utolsó befejezett Magyar Kupa végeredményének sorrendjében

c/ az új csapatok csökkenő csapat összpontszám sorrendben. Az új csapatok pontszámát a csapatok csapat ranglista pontszáma adja.

A Szenior és Kerekesszékes OB erősorrendjének kialakítása a következő:

a/ az utolsó befejezett Szenior/Kerekesszékes OB végeredményének sorrendjében

b/ új csapatok csökkenő csapat összpontszám sorrendben. Az új csapatok pontszámát a csapatok csapat ranglista pontszáma adja.

* 1. Ha egy vegyes-páros/csapat feljutott/bent maradt, ezáltal jogosult indulni az adott szakág legmagasabb osztályának hazai országos bajnokságán, akkor ez a jog minden esetben az adott párost/csapatot illeti, nem annak egyesületét.
	2. Ha egy páros/csapat jogosultsága ellenére nem nevez az adott szakág legmagasabb osztályába, a következő bajnoki évadban új párosnak/csapatnak minősül és csak az adott szakág legalsóbb osztályban indulhat.
	3. Legmagasabb osztályú országos bajnokságok esetén, amennyiben egy páros/csapat a verseny első versenynapját megelőző 5. nap éjfélig visszalépését nem jelzi írásban a verseny Szervező Bizottságnak, majd a verseny folyamán a nevezése ellenére kizárásra kerül, vagy visszalép az adott országos bajnokságon való részvételtől, akkor a legközelebbi alkalommal ugyanaz a páros/csapat csak a legalsóbb osztályban indulhat.

Ebben az esetben az érintett páros/csapat elesik mindenfajta MCSZ által nyújtott támogatástól a kizárástól/visszalépéstől számított egy évig.

Támogatás megvonásával szembeni fellebbezés esetén első fokon az MCSZ Sportszakmai Igazgatója jogosult dönteni. Amennyiben ő törli a megvonást, úgy az csak az Elnökség jóváhagyásával válik hatályossá. Az elsőfokú határozat elleni fellebbezés esetén másodfokon az MCSZ Elnöksége dönt. Rendkívüli esetben az MCSZ Elnöksége, ezt a jogát átruházhatja az MCSZ Fegyelmi Bizottságára. Az MCSZ másodfokú határozata ellen az MCSZ-ben további jogorvoslatnak helye nincs.

* 1. Az MCSZ Elnöksége rendkívüli helyzet esetén jogosult módosítani valamennyi, az MCSZ által szervezett országos bajnokság/Magyar Kupa lebonyolítási rendjét.
	2. Az MCSZ által szervezett országos bajnokságok:
	3. Női Curling Országos Csapatbajnokság
	4. Férfi Curling Országos Csapatbajnokság
	5. Curling Vegyes-csapat Országos Bajnokság
	6. Curling Vegyes-páros Országos Bajnokság
	7. Női és Férfi Curling Szenior Országos Bajnokság
	8. Lány és Fiú Curling Ifjúsági Országos Bajnokság
	9. Ifjúsági Vegyes-páros Országos Bajnokság
	10. Curling Egyéni Országos Bajnokság
	11. Kerekesszékes Országos Bajnokság
	12. A Női és Férfi Országos Csapatbajnokságra vonatkozó egyedi szabályok:
	13. Az OCSB ’A’ ligájában minden évben 6 csapat jogosult elindulni, amelyek a következők:

a/ Az utolsó befejezett OCSB ’A’ liga 1-5. helyezettje,

b/ Az utolsó befejezett OCSB ’B’ liga 1. helyezettje,

c/ Ha az alábbiakban felsorolt jogosult csapatok egyike nem indul, akkor a feltöltés tovább tolódik a ’B’ ligából.

* 1. Az OCSB ’B’ ligájában minden évben 12 csapat jogosult elindulni, amelyek a következők:

a/ Az utolsó befejezett Női és Férfi OCSB ’A’ liga 6. helyezettje,

b/ Az utolsó befejezett OCSB ’B’ liga nem feljutó és nem kieső helyezettjei,

c/ Az utolsó befejezett OCSB ’C’ liga 1-2. helyezettjei, ha nincs C liga akkor az új csapatok

d/ Ha az alábbiakban felsorolt jogosult csapatok egyike nem indul, akkor a feltöltés tovább tolódik a ’C’ ligából.

* 1. A Női és Férfi Curling OCSB ‘B’ és ‘C’ ligájának, továbbá az Ifi OCSB versenykiírását angol nyelven is el kell készíteni a magyar nyelvű dokumentummal megegyező tartalommal.
	2. Ugyanaz a csapat az adott verseny szempontjából akkor minősül ugyanannak a csapatnak, ha az utolsó befejezett Országos Csapatbajnokságra (OCSB ‘A’, ‘B’, ‘C’ liga, Ifi OCSB) nevezett játékosok körében maximum 2 helyen történik változás. Ha nem nevezett országos csapatbajnokságra, akkor az ugyanezen a csapatnév alatt a legutolsó tornára nevezett játékosok körében lehet maximum 2 változás. Tehát ha egy csapat több mint 2 helyen változik, akkor új csapatnak minősül és a legalsóbb osztályban jogosult indulni.
	3. Az OCSB ’A’ ligájának lebonyolítási rendje:

a/ Az alapszakasz lebonyolításának típusa: round robin (körmérkőzés)

b/ Az alapszakaszt követően, az 1-4. helyen végzett csapatok vehetnek részt a rájátszásban

c/ A bajnoki cím elnyeréséhez két győzelem szükséges.

* 1. Az OCSB ‘B’ ligájának lebonyolítási rendje:

a/ a lebonyolítás rendjét a csapatok számától függően a Sportszakmai Igazgató határozza meg.

b/ az OCSB ‘B’ osztályában 12-nél több csapat nevezése esetén az indulás jogosultságának eldöntéséhez selejtező, nemenkénti ’B’ osztály, vagy ‘C’ osztály kiírása szükséges. Ezek lebonyolítási rendjét és feltételeit a Sportszakmai Igazgató határozza meg.

c/ Koedukált bajnokság esetén is egy csapatban csak azonos nemű játékosok szerepelhetnek (kivételt képeznek a kerekesszékes csapatok).

d/ az alapszakasz rangsorolásába valamennyi mérkőzés eredménye beleszámít

e/ az alapszakaszt követően nemenkénti rájátszásra kerül sor – ebben a nemenként 1-4. helyen végzett csapatok vehetnek részt.

f/ A bajnoki cím elnyeréséhez egy győzelem szükséges.

* 1. Azon OCSB ’B’ ligában szereplő ifjúsági korú játékosok, akik egy azon versenyszezonban az OCSB ‘A’ ligában egy másik csapat tagjaként nevezésre kerültek, a “B” liga rájátszásában már nem vehetnek részt.
	2. Az Ifjúsági OCSB-n az ifjúsági korúak jogosultak indulni. A bajnoki cím elnyeréséhez egy győzelem szükséges. A verseny nem kvalifikál világversenyre.
	3. A Vegyes-páros Országos Bajnokságokra vonatkozó egyedi szabályok:
	4. A Vegyes-páros OB ’A’ ligájában minden évben 8 páros jogosult elindulni, amelyek a következők:

a/ Az utolsó befejezett Vegyes-páros OB ’A’ liga 1-6. helyezettje,

b/ Az utolsó befejezett Vegyes-páros OB ’B’ liga 1-2. helyezettje,

c/ Ha az alábbiakban felsorolt jogosult párosok egyike nem indul, akkor a feltöltés tovább tolódik a ’B’ ligából.

* 1. A Vegyes-páros OB ’B’ ligájában minden évben 8 páros jogosult elindulni, amelyek a következők:

a/ Az utolsó befejezett Vegyes-páros OB ’A’ liga 7.-8. helyezettje,

b/ Az utolsó befejezett Vegyes-páros OB ’B’ liga nem feljutó és nem kieső helyezettjei,

c/ Az utolsó befejezett Vegyes-páros OB ’C’ liga 1-2. helyezettjei, ha nincs C liga akkor az új párosok

d/ Ha az alábbiakban felsorolt jogosult párosok egyike nem indul, akkor a feltöltés tovább tolódik a ’C’ ligából.

* 1. A Vegyes-páros OB ‘B’ és ’C’ liga, továbbá az Ifjúsági vegyes-páros OB versenykiírását angol nyelven is el kell készíteni a magyar nyelvű dokumentummal megegyező tartalommal.
	2. Amennyiben valamely páros egyik tagja változik, akkor új párosnak minősül és a legalsó osztályban jogosult indulni.
	3. Egy játékos, csak egy párosban nevezhet.
	4. A Vegyes-páros OB ’A’ ligájának lebonyolítási rendje:

a/ Az alapszakasz lebonyolításának típusa: round robin (körmérkőzés)

b/ Az alapszakaszt követően, az 1-4. helyen végzett párosok vehetnek részt a rájátszásban

c/ A bajnoki cím elnyeréséhez legalább két győzelem szükséges.

* 1. A Vegyes-páros OB ’B’ ligájának lebonyolítási rendje:

a/ Az alapszakasz lebonyolításának típusa: round robin (körmérkőzés)

b/ Az alapszakaszt követően, az 1-4. helyen végzett párosok vehetnek részt a rájátszásban

c/ A bajnoki cím elnyeréséhez egy győzelem szükséges.

* 1. A Vegyes-páros OB ’C’ ligájának lebonyolítási rendje:

a/ a lebonyolítás rendjét a párosok számától függően a Sportszakmai Igazgató határozza meg

b/ A bajnoki cím elnyeréséhez egy győzelem szükséges.

* 1. A Vegyes-páros OB ’C’ ligájában induló párosok száma korlátlan.
	2. Az Ifjúsági Vegyes-páros OB-n az ifjúsági korúak jogosultak indulni. Bajnoki cím elnyeréséhez egy győzelem szükséges. A verseny nem kvalifikál világversenyre.
	3. A Vegyes-csapat Országos Bajnokságokra vonatkozó egyedi szabályok:
	4. A Vegyes-csapat OB-n minden évben 12 vegyes-csapat jogosult elindulni, ahol a nevezésnél előnyt élveznek azok a csapatok, akik részt vettek az utolsó befejezett Vegyes-csapat OB-n. (Amennyiben ugyanannak a csapatnak minősülnek.)

12-nél több csapat nevezése esetén az indulás jogosultságának eldöntéséhez selejtező vagy ‘B’ osztály kiírása szükséges. Ezek lebonyolítási rendjét és feltételeit a Sportszakmai Igazgató határozza meg.

* 1. Ugyanaz a vegyes-csapat az adott verseny szempontjából akkor minősül ugyanannak a vegyes-csapatnak, ha az utolsó befejezett Vegyes-csapat OB-ra nevezett játékosok körében maximum 1 helyen történik változás. Ha nem nevezett a vegyes-csapat országos bajnokságra, akkor az ugyanezen a csapatnév alatt a legutolsó tornára nevezett játékosok körében lehet maximum 1 változás.
	2. A Vegyes-csapat OB lebonyolítási rendje:

a/ a lebonyolítás rendjét a csapatok számától függően a Sportszakmai Igazgató határozza meg.

b/ A bajnoki cím elnyeréséhez két győzelem szükséges.

* 1. Egy versenyző akkor vehet részt a Szenior Curling Országos Bajnokságon, ha a bajnokságot megelőző június 30-ig bezárólag betöltötte 50. életévét.
	2. Egy versenyző akkor vehet részt a Curling Ifjúsági Országos Bajnokságon / Ifjúsági Vegyes-páros Országos Bajnokságon, ha a bajnokságot megelőző június 30-ig bezárólag nem töltötte be 21. életévét.
	3. Az MCSZ által rendezett bajnoki versenyekre nevezett személy felelősséggel tartozik az MCSZ honlapján olvasható, joghatályos WADA Kódexben és a HUNADO szabályzataiban foglaltak betartásáért. Ezen személy ugyancsak felelősséggel tartozik a joghatályos WCF Anti Dopping Rules (www.worldcurling.org) és joghatályos WADA doppinglista a válogatott kerettagként nyilvántartott sportolókra és nemzetközi osztályú sportolókra vonatkozó vizsgálati kötelmeivel és összes körülményeivel, illetve a HUNADO (www.antidopping.hu) regisztrációs kötelezettségeire.

**VERSENYKIÍRÁS**

**7.§**

1. Az országos bajnokságok és kiemelt MCSZ versenyek kiírásait ezen szabályzat” Szervező Bizottsági munkarend” nevű 1. sz mellékletében részletezett módon kell elkészíteni.
2. A versenykiírás elkészítése és közzététele meg kell, hogy feleljen a 6.§ 3-16. pontokban meghatározottakkal.
3. A versenykiírásnak minden esetben tartalmaznia kell:
	1. Verseny elnevezését.
	2. Verseny céljait.
	3. A verseny rendezőjét, rendező szerveit.
	4. Versenyszámot, versenyszámokat.
	5. Verseny időpontját és helyszínét.
	6. Szervezőbizottság személyi összetételét.
	7. Nevezési feltételeket (résztvevők körét, nevezési határidőt.).
	8. Amennyiben van, akkor a nevezési díjat, s a befizetés feltételeit.
	9. Díjazást.
	10. Verseny lebonyolításának rendszerét.
	11. Versenyszabályokra hivatkozást.
	12. Óvási és fellebbezési lehetőséget.
	13. A versennyel kapcsolatos egyéb fontos információkat.
	14. A WCF szabályaitól való esetleges eltéréseket külön kiemelve.

**ÁLTALÁNOS JÁTÉK- ÉS VERSENYSZABÁLYOK**

**8.§**

1. A sportági játékszabályoknál mindig az érvényben lévő WCF Szabálykönyvének az MCSZ Elnöksége által jóváhagyott magyar nyelvű változatát kell alkalmazni.
2. Az érvényben lévő szabálykönyv magyar nyelvű és angol nyelvű változatát mindenki számára elérhetővé kell tenni az MCSZ hivatalos honlapján ([www.curling.hu](http://www.curling.hu)).
3. Az érvényben lévő szabálykönyv magyar nyelvű változata kinyomtatott példányának a verseny ideje alatt a verseny helyszínén kell lennie. Ezért a Versenybírói Testület vezetője a felelős.
4. A mérkőzés megrendezéséhez a pálya által biztosított curling köveken kívül, minden más felszerelésről a verseny résztvevőjének kell gondoskodnia.
5. Az MCSZ hatáskörébe tartozó versenyek esetén a WCF által javasolt pályaméretektől való bármilyen eltérést a Sportszakmai Igazgatónak kell jóváhagynia.
6. Az MCSZ hatáskörébe tartozó versenyek területén a verseny teljes ideje alatt tilos a dohányzás.
7. Az MCSZ hatáskörébe tartozó versenyek alkalmával érvényesíteni kell az MCSZ Etikai Szabályzatát és más ide vonatkozó előírásait is.

**VERSENYBÍRÓ**

**9.§**

1. Az MCSZ hatáskörébe tartozó hivatalos mérkőzéseken kötelező versenybírói vizsgával rendelkező versenybíró foglalkoztatása.
2. Versenybíró küldéséért az MCSZ Versenybírói Testület vezetője a felelős. Az adott versenyre kijelölt versenybírók személyéről az adott sportesemény megkezdése előtt minimum 3 nappal korábban tájékoztatnia kell az MCSZ Sportszakmai Igazgatóját és az adott verseny Szervező Bizottságának vezetőjét.
3. A versenybíró jogosult a csapatok között kialakuló minden vitás esetben eljárni, attól függetlenül, hogy arról a szabályok rendelkeznek-e, vagy sem.
4. A versenybíró indokolt esetben bármikor beavatkozhat a játékba, és a kövek elhelyezkedésével kapcsolatosan adhat utasításokat, valamint irányíthatja a játékosokat és a játékszabályok pontos betartását.
5. A versenybíró késleltetheti a játékot és meghatározhatja a halasztás időtartamát.
6. A mérkőzés folyamán a szabályokra vonatkozó minden ügyben a versenybíró hozhat döntést.
7. Nem megfelelő viselkedésre, illetve beszédre hivatkozva kellő körültekintéssel és erre való figyelmeztetés után a versenybíró kiállíthat játékost a mérkőzésről, akinek a pályát, illetve annak közvetlen környezetét azonnal el kell hagynia. A játék további részében nem térhet vissza és a helyére nem léphet be cserejátékos. A kiállítást követően a kiállított játékos nem léphet kapcsolatba a csapatával. A versenybíró a kiállítás tényét minden esetben köteles rögzíteni a meccslapon és értesíteni a Szervező Bizottságot. A fegyelmi eljárás lefolytatását a “Fegyelmi Szabályzat” szerint kell lefolytatni.
8. Az országos bajnokságok/Magyar Kupa alatt időmérői, vagy versenybírói feladatot csak képesítéssel rendelkező személy láthat el. Két pályánként minden idősávban szükséges legalább egy MCSZ versenybírói képesítéssel rendelkező személy foglalkoztatása.
9. A felelősségteljes munkavégzés érdekében az időmérők korhatára a 16., míg a versenybíróké a 18. betöltött életév.
10. Versenybírók képzési rendszeréről és jogosultsági rendjéről a Versenybírói Testület vezetője köteles külön Szabályzat keretében gondoskodni, melyet ezen szabályzat 2. számú melléklete tartalmaz.

**OLIMPIAI/PARALIMPIAI JÁTÉKOKRA, VILÁGBAJNOKSÁGOKRA,**

**EURÓPA BAJNOKSÁGOKRA ÉS MÁS**

**KIEMELT VILÁGVERSENYEKRE VALÓ KVALIFIKÁCIÓ**

**ÁLTALÁNOS SZABÁLYAI**

**10.§**

1. Válogatott csapatok esetén az adott válogatott keret tagjaira a Sportszakmai Igazgató terjeszti elő a név szerinti javaslatot, amelyről az Elnökség határozati szinten dönt.
2. A Sportszakmai Igazgató az MCSZ elnöksége elé terjesztendő válogatott keret javaslatában köteles figyelembe venni a bajnokságot/kvalifikációt megnyerő csapat edzőjének, csapatvezetőjének válogatott keretre tett személyi javaslatát. Attól csak igen indokolt esetben térhet el.
3. A 11§-ban részletezett Világbajnokságokra, Európa Bajnokságokra vagy más kiemelt világversenyekre kvalifikáló országos bajnokságok/kvalifikáló versenyek döntői legalább az egyik fél második győzelméig kell tartania. Egyéb, a szabályzat 11§ alpontjaiban fel nem sorolt kiemelt világversenyen való részvétel kvalifikációs rendjétől az MCSZ Versenyszabályzata / Versenykiírása eltérhet.
4. (A Téli Olimpiai/Paralimpiai Játékokra és a nemzetközi Olimpiai/Paralimpiai Kvalifikációs Versenyekre a kvalifikálás rendjét a 11. § részletesen tartalmazza.)
5. Az egyes kvalifikációs versenyek megnyerését követően az adott világversenyen való részvétel jogát az adott csapat vagy vegyes-páros, s nem annak egyesülete szerzi meg.

**OLIMPIAI/PARALIMPIAI JÁTÉKOKRA, VILÁGBAJNOKSÁGOKRA,**

**EURÓPA BAJNOKSÁGOKRA ÉS MÁS**

**KIEMELT VILÁGVERSENYRE VALÓ KVALIFIKÁCIÓ**

**RENDJE**

**11.§**

1. A Curling Világszövetség (WCF) által megrendezésre kerülő Curling Csapat Európa Bajnokságon (ECC) az EB-t megelőzően utoljára véget ért Magyar Női és Férfi Curling Országos Csapatbajnokság női, illetve férfi versenyszámát megnyerő női, illetve férfi csapat jogosult részt venni, amennyiben azt az Elnökség (a 10.§1,2 pontja alapján) jóváhagyja.
2. Sikeres kvalifikáció esetén a Curling Világszövetség (WCF) által megrendezendő Női-és Férfi Világbajnoki Kvalifikációs Versenyen (WQE) és a Női- és Férfi Curling Csapat Világbajnokságon (WWCC, WMCC) az adott versenyt megelőzően utoljára véget ért Magyar Női-és Férfi Curling Országos Csapatbajnokság női, illetve férfi versenyszámát megnyerő női, illetve férfi csapat jogosult részt venni, amennyiben azt az Elnökség (a 10.§1,2 pontja alapján) jóváhagyja.
3. A Curling Világszövetség (WCF) által megrendezésre kerülő Curling Vegyes-csapat Világbajnokságon (WMxCC), a VB-t megelőzően utoljára véget ért Magyar Curling Vegyes-csapat Országos Bajnokság nyertese jogosult részt venni, amennyiben azt az Elnökség (a 10.§1,2 pontja alapján) jóváhagyja.
4. A Curling Világszövetség (WCF) által megrendezendő Curling Vegyes-páros Világbajnokságon (WMDQE vagy WMDCC) hazánk képviseletében a VB-t megelőzően utoljára véget ért Magyar Curling Vegyes-páros Országos bajnokság nyertese jogosult részt venni, amennyiben azt az Elnökség (a 10.§1,2 pontja alapján) jóváhagyja.
5. Ha a fent felsorolt világesemények közül, valamely rendkívüli helyzet esetén törlésre kerül és az utolsó befejezett országos bajnokságon győztes vegyes-páros/csapat, már nem minősül ugyanannak a csapatnak, akkor az utolsó befejezett országos bajnokság végeredménye szerinti következő vegyes-párosa/csapata jogosult a részt venni a világeseményen, amennyiben azt az Elnökség (a 10.§1,2 pontja alapján) jóváhagyja.
6. Téli Olimpiai/Paralimpiai Játékokra a vegyes-páros/kerekesszékes vegyes-páros illetve a férfi és női felnőtt csapat curling versenyszámban a kvalifikáló nemzetközi versenyre való kijelölési rendje:
	1. Amennyiben Szövetségünk a vegyes-páros/kerekesszékes vegyes-páros illetve férfi és női felnőtt csapat curling versenyszámban jogot szerez a Téli Olimpiai/Paralimpiai Játékokra, vagy az Olimpiai/Paralimpiai Kvalifikációs (WCF) Tornán való részvételre, akkor az aktuális Téli Olimpiai/Paralimpiai Játékok vagy az Olimpiai/Paralimpiai Kvalifikációs (WCF) Torna előtt az MCSZ megrendezi az adott versenyszám hazai Olimpiai/Paralimpiai Kvalifikációs Tornáját.
	2. A Hazai Olimpiai/Paralimpiai Kvalifikációs Torna csak akkor kerül megrendezésre, ha hazánk kvótát szerez a Téli Olimpia/Paralimpiai Játékokra, vagy megszerzi a jogot az Olimpiai/Paralimpiai Kvalifikációs (WCF) Tornán való részvételre.
	3. A Hazai Olimpiai/Paralimpiai Kvalifikációs Tornán való indulásra jogot szerző vegyes-párosok/csapatok:
		1. A Magyar Curling Szövetség az adott olimpiai/paralimpiai cikluson belül valamennyi Világbajnokságon való részvételt beleszámít a hazai olimpiai/paralimpiai kvalifikációs rendszerébe. Ha a cikluson belül egy Világbajnokság rendkívüli helyzet miatt törlésre kerül, akkor az arra a Világbajnokságra kvalifikációt nyert vegyes-páros/csapat jogosult indulni a Hazai Olimpiai/Paralimpiai Kvalifikációs Tornán.
			1. Amennyiben egy ilyen vegyes-páros/csapat van, akkor ez a vegyes-páros/csapat kvalifikációs verseny nélkül résztvevője az Olimpiának vagy az Olimpiai/Paralimpiai Kvalifikációs (WCF) Tornának.
			2. Amennyiben több vegyes-páros/csapat is részt vett Világbajnokságon az adott periódusban ők résztvevői a Hazai Olimpiai/Paralimpiai Kvalifikációs Tornának.
			3. Amennyiben az Olimpiai/Paralimpiai, vagy Olimpiai/Paralimpiai Kvalifikációs (WCF) Torna kvalifikációját egyedül megszerző vegyes-páros/csapat számára az Olimpia/Paralimpia vagy Olimpiai/Paralimpiai Kvalifikációs (WCF) Torna előtt maximum 180 nappal az adott szakág hazai országos bajnokságára kerül sor, ott az eredménytől függetlenül az adott páros/csapat az indulási jogát már nem veszítheti el.
		2. Egy vegyes-páros, akkor számít ugyanannak a párosnak, ha egyik tagja sem változik. Egy csapat, akkor számít ugyanannak a csapatnak, ha a bajnokságot megnyerő csapatban a nevezett játékosok körében maximum 2 helyen történik változás.
	4. Az Olimpiai/Paralimpiai és Olimpiai/Paralimpiai Kvalifikációs (WCF) Tornára kvalifikáló Hazai Olimpiai/Paralimpiai Kvalifikációs Torna rendszere:
		1. Két vegyes-páros/csapat esetén Best of 7 mérkőzéssorozat alapján kerül ki a győztes páros/csapat.
		2. Három vegyes-páros/csapat esetén rangsoroljuk a párosokat/csapatokat a VB-ken gyűjtött olimpiai/paralimpiai kvalifikációs pontok alapján. A 2.-3. helyen lévő vegyes-páros/csapat Best of 5 mérkőzéssorozat után a kiemelttel szintén Best of 5 mérkőzés sorozattal dönti el a kvalifikációs helyet.
		3. Négy vegyes-páros/csapat esetén: Dupla round robint követően az 1. és 2. helyezett Best of 5 mérkőzés sorozattal dönti el a kvalifikációs helyet.
		4. Kettőnél több csapatos lebonyolítás esetén a kedvezményezett éppen nem játszó csapat a mérkőzések ideje alatt 75 perc gyakorlásra jogosult az üres pályán.
	5. Az Hazai Olimpiai/Paralimpiai Kvalifikációs Torna rendszerének kiírása:
		1. A Hazai Olimpiai/Paralimpiai Kvalifikációs Torna rendszerének lebonyolítása ezen szabályzat alapján történik.
		2. Az adott olimpiai/paralimpiai ciklus megkezdésén az előző olimpia/paralimpia befejezést értjük.
		3. A ciklus elején (Olimpia/Paralimpia végét követő 150 napon belül) elfogadott kvalifikációs rendszernek a periódus közbeni megváltoztatása csak kivételesen indokolt esetben, közgyűlési határozattal lehetséges.
		4. A Hazai Olimpiai/Paralimpiai Kvalifikációs Torna minden Téli Olimpia/Paralimpia előtti év őszén kerül megrendezésre, igazodva az Olimpiához/Paralimpiához, az Olimpiai/Paralimpiai Kvalifikációs (WCF) Tornához, illetve az aktuális Európa Bajnoksághoz.
		5. A Hazai Olimpiai/Paralimpiai Kvalifikációs Torna versenykiírását az MCSZ-nek legkésőbb a kvótaszerzés, illetve a WCF kvalifikációs versenyére jogot biztosító utolsó nemzetközi versenyt (Olimpiát/Paralimpát megelőző év VB-je) követő 30 napon belül kell közzé tennie.
		6. Az eredmények alapján a kvalifikációs, illetve részvételi jogokat a vegyes-páros/csapat szerzi meg, nem az adott vegyes-páros/csapat egyesülete.
		7. Egy vegyes-páros akkor számít ugyanannak a vegyes-párosnak, ha a Hazai Olimpiai/Paralimpiai Kvalifikációs Tornán a tornára indulási jogot biztosító versenyhez képest a vegyes-párosban a nevezett játékosok körében nem történt változás. Egy vegyes-páros csak egy kivívott jogával élhet.

Egy csapat akkor számít ugyanannak a csapatnak, ha a Hazai Olimpiai/Paralimpiai Kvalifikációs Tornán a tornára indulási jogot biztosító versenyhez képest a csapatban a nevezett játékosok körében maximum 2 helyen történik változás. Egy csapat csak egy kivívott jogával élhet.

* + 1. A vegyes-párosban történő személyi változás esetén az új vegyes-páros nem viszi tovább a tagok korábbi eredményeit.

Az MCSZ Elnökségének az olimpián indulási jogot szerző vegyes-páros/csapat kijelölésével párhuzamosan ki kell jelölnie egy tartalék vegyes-párost/csapatot is, amely vegyes-páros/csapat helyettesíteni tudja az eredetileg az olimpián indulási jogot szerző vegyes-párost/csapatot, annak bármilyen okból történő visszalépése vagy kiesése esetén. A tartalék vegyes-páros/csapat a Hazai Olimpiai/Paralimpiai Kvalifikációs Tornán a győztes mögött a legjobb helyezést elérő vegyes-páros/csapat. Amennyiben Hazai Olimpiai/Paralimpiai Kvalifikációs Tornára nem került sor, abban az esetben az olimpiát megelőző utolsó befejezett OB-n a következő legjobb eredményt elérő vegyes-páros/csapat szerzi meg a tartalék jogát.

* + 1. A Hazai Olimpiai/Paralimpiai Kvalifikációs Torna győztese jogot szerez Magyarország képviseletére a Téli Olimpiai/Paralimpiai Játékokon, vagy az Olimpiai/Paralimpiai Kvalifikációs (WCF) Tornán.
1. Visszalépés

Amennyiben valaki két kivívott olimpiai/paralimpiai kvóta esetén az egyik versenyszámtól vissza kíván lépni, úgy a Hazai Olimpiai/Paralimpiai Kvalifikációs Torna után a játékosnak 15 napon belül írásban az Elnökség felé nyilatkozni kell, hogy melyik versenyszámban kíván indulni az olimpián.

* 1. Kilépés a vegyes-párosból/csapatból:
		1. ha valaki a vegyes-párosból lép ki, akkor a Hazai Olimpiai/Paralimpiai Kvalifikációs Tornán elért helyezések alapján a következő legjobb eredményt elérő vegyes-páros kap indulási jogot. Amennyiben nem került sor a Hazai Olimpiai/Paralimpiai Kvalifikációs Tornára, akkor az utolsó befejezett OB-n második helyezett vegyes-páros szerez jogot az indulásra.
		2. ha valaki a férfi, illetve női csapatból lép ki, akkor a csapat indulási joga felől az Elnökség dönt, annak függvényében, hogy kit, vagy esetleg kiket hívnak be játékosnak a csapatba. Az elnökségnek joga van ezek után meghívásos pótkvalifikációs tornát kiírni 2 csapat részvételével, amely tornának az egyik résztvevője a vegyes-páros miatt megfogyatkozott csapat, a másik pedig az Hazai Olimpiai/Paralimpiai Kvalifikációs Tornán a következő legjobb helyezést elérő csapat. Mindkét résztvevőnél figyelni kell a csapat tagjainak változtatásaira vonatkozó szabályozásra.
1. Ifjúsági Olimpiai Játékok kvalifikációs rendszer:
	1. Az Ifjúsági Olimpiai Játékokon történő indulásért kvalifikációs tornát rendez a Szövetség a megadott korosztályi korlát betartásával.
	2. A lebonyolítási rendszer függ a jelentkezett csapatok számától:

1 csapat esetén – A nevező csapat automatikusan elnyeri a jogot az indulásra.

2 csapat esetén – Best of 5, tehát az egyik csapat 3 győzelméig tartó döntő. A döntő győztese elnyeri a jogot az indulásra.

3-4 csapat esetén – Dupla fordulós alapszakasz, majd az első és második helyezett csapatok továbbjutnak a döntőben. A döntő lebonyolítása best of 5, tehát az egyik csapat 3 győzelméig tartó döntő. A döntő győztese elnyeri a jogot az indulásra.

* 1. Vegyes-csapat szakágban csere nem nevezhető, így az "ugyanaz a csapat" megnevezés maximum 1 fő eltérést jelenthet!
1. Ifjúsági Világbajnokság Kvalifikációs rendszer:
	1. A Világbajnokságra való kijutásról, egy minden év őszén, lebonyolításra kerülő VB kvalifikációs torna dönt, ahol a torna nemenként győztes csapatai nyerik el a jogot az adott ifjúsági világbajnokság megfelelő osztályában történő indulásra.
	2. Az Ifjúsági Országos Bajnokságon nincs befolyással a kvalifikációs tornára. A győztes csapatok nem élveznek előnyt!
	3. A jelentkezett csapatok számát nem korlátozzuk, de feltételhez kötjük:

A nevezett csapat legalább 2 játékosának, a verseny lebonyolításának kezdetekor minimum 1 éve rendelkeznie kell érvényes játékengedéllyel.

* 1. A Kvalifikációs tornán nemenként győztes csapaton a csapat edzőjének, maximum 1 változtatási lehetőség engedélyezett!
	2. Nevezett csapatok száma szerinti lebonyolítás:

1 csapat esetén: A csapat automatikusan elnyeri a jogot a Világbajnokságra való indulásra.

2 csapat esetén: Best of 5 döntő mérkőzés, tehát az egyik csapat 3 győzelméig tartó párharc a két aspiráns között. Ennek a mérkőzésnek a győztese, utazhat a Világbajnokságra.

3-4-5 csapat esetén: Dupla round robin, tehát 2 teljes kör, mely az alapszakaszt képezi. Ezt követően best of 5, tehát az egyik csapat 3 győzelméig tartó döntő mérkőzés. Ennek a döntő mérkőzésnek a győztese nyeri el a jogot a Világbajnokságon való indulásra.

6, vagy annál több csapat esetén: Teljes fordulós round robin, mely az alapszakaszt képezi. Majd rájátszás következik. A rájátszás döntőjébe jutott csapatok egy best of 3, tehát az egyik csapat 2 győzelméig tartó mérkőzésen vesznek részt. Ennek a döntő mérkőzésnek a győztese nyeri el a jogot a világbajnokságra való indulásra.

1. Ifjúsági Vegyes-páros Világbajnokság Kvalifikációs rendszer:
	1. A Világbajnokságra való kijutásról, egy minden évben lebonyolításra kerülő VPVB kvalifikációs torna dönt, ahol a torna győztes vegyes-párosa nyeri el a jogot az adott ifjúsági vegyes-páros világbajnokságon történő indulásra.
	2. A jelentkezett vegyes-párosok száma kötött:
* Héraklész Programban szereplő vegyes-párosok automatikusan jogosultak a kvalifikációs tornán való indulásra. Indulásukat nem befolyásolja, hogy indultak-e a kvalifikációs tornát megelőző OB-n vagy sem, illetve, ha indultak milyen eredményt értek el
* Amennyiben a kvalifikációs tornát megelőző OB-t nem valamely Héraklész Programban szereplő vegyes-páros nyeri meg, úgy az adott OB győztese is jogosult a kvalifikációs tornán való részvételre.
	1. A Kvalifikációs tornán győztes vegyes-páros összetételén változtatási lehetőség nem engedélyezett!
	2. Ha valaki a vegyes-párosból mégis kilép / módosítás történik, akkor a Hazai Kvalifikációs Tornán elért helyezések alapján a következő legjobb eredményt elérő ifjúsági vegyes-páros kap indulási jogot. Amennyiben nem került sor a Hazai Kvalifikációs Tornára, akkor az utolsó befejezett OB-n második helyezett vegyes-páros szerez jogot az indulásra.
	3. Nevezett vegyes-páros száma szerinti lebonyolítás:

1 vegyes-páros esetén: A páros automatikusan elnyeri a jogot a Világbajnokságra való indulásra.

2 vegyes-páros esetén: Best of 5 döntő mérkőzés, tehát az egyik csapat 3 győzelméig tartó párharc a két aspiráns között. Ennek a mérkőzésnek a győztese, utazhat a Világbajnokságra.

3-4-5 vegyes-páros esetén: Dupla round robin, tehát 2 teljes kör, mely az alapszakaszt képezi. Ezt követően best of 5, tehát az egyik csapat 3 győzelméig tartó döntő mérkőzés. Ennek a döntő mérkőzésnek a győztese nyeri el a jogot a Világbajnokságon való indulásra.

**DOPPING ELLENŐRZÉS**

**12. §**

1. A Sportszakmai Igazgató bármikor, előzetes értesítés nélkül, a nemzetközi szabályok szerint, doppingellenőrzést rendelhet meg, melyet a HUNADO WADA akkreditált szakemberei végeznek el.
2. A dopping vizsgálat elrendelése és lefolytatása alkalmával a HUNADO, a WADA és az MCSZ Dopping szabályzata ide vonatkozó paragrafusai szerint kell eljárni.

A Szabályzatot a hatálybalépést követően az MCSZ hatáskörébe tartozó sportversenyek esetén kell alkalmazni.

Budapest, 2024. szeptember 13.

 ..........................................................
 Pomázi Gyula elnök

**Rövidítések:**

EB - Európa-bajnokság

ECC - Curling Csapat Európa Bajnokság

HUNADO - Magyar Antidopping Csoport

IOC - International Olympic Committee (Nemzetközi Olimpiai Bizottság)

MCSZ - Magyar Curling Szövetség

OB - Országos Bajnokság

VB - Világbajnokság

WADA - World Anti-Doping Agency (Nemzetközi Doppingellenes Ügynökség)

WCF - World Curling Federation (Curling Világszövetsége)

WMCC - Férfi Curling Csapat Világbajnokság

WMDCC - Curling Vegyes-páros Világbajnokság

WMDQE – Vegyes-páros Világbajnoki Kvalifikációs Verseny

WMxCC - Curling Vegyes-csapat Világbajnokság

WQE - Női-és Férfi Világbajnoki Kvalifikációs Verseny

WWCC - Női Curling Csapat Világbajnokság

1. sz melléklet:

**Szervező Bizottsági munkarend**

*Szervező Bizottság összetétele:*

* A bizottság 5 tagból áll, 1 fő elnökkel
* A tagság összetétele:
	+ Elnök (Tag1): Sportszakmai Igazgató
	+ Tag2: A versenyhelyszín képviselője
	+ Tag3: Sportszakmai Tanácsadó Testület delegált tagja
	+ Tag4: Sportolói Bizottság delegált tagja
	+ Tag5: Versenybírói Testületvezető

*Szervező Bizottság feladata:*

* A versennyel kapcsolatban felmerülő, a bizottság bármely tagjához érkező vitás kérdések, eldöntendő helyzetek, megoldandó problémák kapcsán döntéshozatal.
* A döntéshozatal egyszerű többséggel történik. Szavazategyenlőség esetén a Bizottság elnökének szavazata dönt.
* A döntés az érintettek írásos tájékoztatásával történik a bizottsági elnök által.
* A szervező bizottság döntése ellen felülvizsgálati kérelem az elnökségnek nyújtható be.

*Szervezőbizottsági tagok feladata:*

* Sportszakmai Igazgató / Versenybírói Testületvezető
	+ Versenykiírás, időrend, technikai összefoglaló és versenybírói beosztás elkészítés, feltöltése a honlapra
	+ SoftpeelR eredményközvetítő rendszer előkészítése
	+ Alapszakasz és rájátszás, button táblázat elkészítése és fordulónkénti aktualizálása, valamint végeredmény táblázat elkészítése.
	+ Szervező Bizottság koordinálása
	+ A döntésről való tájékoztatás kommunikálása írásban az érintetteknek.
	+ Költségvetés aktualizálása
	+ Online nevezés élesítése, nevezések fogadása, visszaigazolása.
	+ A versenyen résztvevő egyesületek és versenyzők egyesületi tagdíjának és játékengedély díjának és nevezési díjának beszedése és befizetési ellenőrzése, a versenykiírás szerint.
	+ Átigazolások és kölcsönadások ellenőrzése.
	+ Érmek, kupák beszerzése.
	+ Alapszakasz és rájátszás, button táblázat, valamint a végeredmény publikálása a honlapra
* · A versenyhelyszín képviselője
	+ Egyeztetés, megrendelés, teljesítési igazolás rendezése a Kooperációs és Koordinációs referenssel
	+ Pálya és eszközei biztosítása a szerződésnek megfelelően
	+ Jégmester biztosítása az időrendnek megfelelően
* Sportszakmai Tanácsadó Testület delegált tagja
	+ Az eljárások, rutinok, tapasztalatok megosztása a bizottsággal a minél hatékonyabb és naprakészebb versenyszervezés érdekében és a vitás helyzetek tisztázásának segítése érdekében.
	+ A Testület egyszerű többségi szavazattal meghozott álláspontjának képviselete.
* Sportolói Bizottság delegált tagja
	+ Az eljárások, rutinok, tapasztalatok megosztása a bizottsággal a minél hatékonyabb és naprakészebb versenyszervezés érdekében és a vitás helyzetek tisztázásának segítése érdekében.
	+ A Bizottság egyszerű többségi szavazattal meghozott álláspontjának képviselete.
1. számú melléklet:

**Versenybírók képzési rendszeréről és jogosultsági rendjéről**

Minden versenyszezon elején, de egy versenyszezonban legalább egy alkalommal meghirdetésre kerül az MCSZ által szervezett időmérői és versenybírói képzés.

Az időmérői képzés egy napos, mely kizárólag a gyakorlati feladatokra terjed ki (curling mérkőzés idejének mérése, button mérések, állást eldöntő mérések)

A versenybírói képzés több napos, a gyakorlati versenybírói feladatokon túl a képzésen résztvevők megismerik a szabálykönyvet nagy vonalakban (különösképpen a gyakran alkalmazandókat, vagy ami a hazai versenyek alkalmával többször előkerül), ezen kívül ismereteket szereznek az online eredményközvetítő rendszer használatáról, továbbá a bajnokságok folyamán használt táblázatok vezetését is elsajátítják.

MCSZ időmérői képesítéssel rendelkező személy 15 db mérkőzés mérést követően egy rövidített MCSZ versenybírói képzés elvégzése után válhat versenybíróvá.

WCF/MCSZ versenybírói képesítéssel rendelkező személynek 10 db alapszakasz bíráskodásra van szüksége ahhoz, hogy a rájátszásban is versenybírói feladatokat láthasson el.